CELEX: 32016R0936
Language: fi
Date: 2016-06-08 00:00:00
Title: Komission täytäntöönpanoasetus (EU) 2016/936, annettu 8 päivänä kesäkuuta 2016, tiettyjen tavaroiden luokittelusta yhdistettyyn nimikkeistöön

14.6.2016   
            
            
               FI
            
            
               Euroopan unionin virallinen lehti
            
            
               L 155/19
            
         KOMISSION TÄYTÄNTÖÖNPANOASETUS (EU) 2016/936,
   annettu 8 päivänä kesäkuuta 2016,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä kesäkuuta 2016.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Verotuksen ja tulliliiton pääosaston pääjohtaja
         
      
   
   
      (1)  EUVL L 269, 10.10.2013, s. 1.
   
      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Gelatiinikapseleina vähittäismyyntimuodossa oleva tuote, jossa yksi kapseli sisältää (mg)
                  
                              —
                           
                           
                              simetikonia: 257,5
                           
                        
                              —
                           
                           
                              gelatiinia, glyserolia, titaanidioksidia (E 171), kaliumsorbaattia, elintarvikevärejä E 110 ja E 122: noin 196
                           
                        Tuote lieventää vatsakipuja ja estää turvotusta ja ilmavaivoja. Pakkausmerkinnän mukaan tuote on tarkoitettu ihmisten käyttöön ja sen suositeltava päiväannos on yksi tai kaksi kapselia päivän jokaisen pääaterian jälkeen.
               
               
                  3004 90 00 
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 21 ryhmän 1 huomautuksen f alakohdan sekä CN-koodien 3004  ja 3004 90 00  nimiketekstien mukaisesti.
                  Koska tuote sisältää simetikonia, sillä on terapeuttisia ominaisuuksia. Sen vuoksi sen luokittelu nimikkeen 2106  muualle kuulumattomaksi elintarvikkeeksi ei tule kyseeseen (ks. 21 ryhmän 1 huomautuksen f alakohta).
                  Tuote on annostettuna vähittäismyyntimuodossa, ja sillä on selvästi määriteltyjä ennaltaehkäiseviä tai terapeuttisia ominaisuuksia esim. toiminnallista dyspepsiaa vastaan.
                  Sen vuoksi tuote luokitellaan CN-koodiin 3004 90 00  vähittäismyyntimuodossa olevaksi annostetuksi lääkkeeksi.